|  |  |
| --- | --- |
| Tereza | **Námestie Jána Pavla II. 6073/7****071 01 Michalovce**IČO: 31313680 DIČ: 2021510304Tel.: 056/6420351bankové spojenie: VÚB účet: 1673495655/0200 |

**Výzva**

**na predloženie cenovej ponuky na zákazku s nízkou hodnotou**

 podľa § 117 zákona č. 343/2015 Z. z. o verejnom obstarávaní

(ďalej len „ZVO“) a o zmene a doplnení niektorých zákonov

Vyzývame Vás na predloženie cenovej ponuky na predmet zákazky: „**Chlieb a pekárenské výrobky**“ pre jedálne charitných domov v Michalovciach, Vojčiciach a Trebišove.

1. **Identifikácia verejného obstarávateľa:**

Názov: Občianske združenie Teresa Benedicta

Sídlo: Námestie Jána Pavla II. 6073/7, 07101 Michalovce

IČO: 31313680

DIČ: 2021510304

Štatutárny zástupca: PhDr. Peter Novysedlák, PhD.

Kontaktná osoba: Ing. Jana Durkaiová

Telefón: 0901703922

e-mail: jana.durkaiova@gmail.com

1. **Názov predmetu zákazky: Chlieb a pekárenské výrobky**
2. **Opis predmetu zákazky:**

Predmetom zákazky je pravidelné dodávanie **chleba a pekárenských výrobkov** (6 x v týždni Po-So) na základe objednávok podľa potreby verejného obstarávateľa. Súčasťou predmetu zákazky sú aj služby súvisiace s dopravou a vyložením tovaru na mieste dodania.

Kompletný zoznam požadovaných produktov je uvedený v **Prílohe č. 1**, ktorá bude tvoriť prílohu rámcovej dohody.

* Verejný obstarávateľ je oprávnený neodobrať celkové predpokladané množstvo tovaru uvedené v rámcovej dohode a tiež si vyhradzuje právo zmeniť predpokladané zazmluvnené množstvo tovaru pri zachovaní jednotkových cien uvedených v rámcovej dohode
* Dodávateľ je zaviazaný dodržiavať hygienické zásady a predpisy na prepravu, skladovanie a manipuláciu s predmetom zákazky tak, aby sa zachovala jeho zdravotná nezávadnosť
* Dodaný tovar musí spĺňať všetky predpisy zodpovedajúce potravinárskemu kódexu v zmysle ustanovení výnosu MP a MZ SR č. 2143/2006-100 PK SR. Tovar musí byť označený na obale v súlade s § 9 zákona č. 152/1995 Z.z. v znení neskorších predpisov o potravinách a § 3 Výnosu Ministerstva pôdohospodárstva SR a Ministerstva zdravotníctva SR.
* Záručná doba stanovená výrobcom bude vyznačená na obaloch a zároveň v dodacích listoch tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.
1. **Miesto dodania predmetu zákazky:**
2. Charitný dom prof. Hlaváča, Nám. Jána Pavla II. 6073/7, 071 01 Michalovce
3. Charitný dom Eriky Jakabovej, M. R. Štefánika 342/76, 076 22 Vojčice
4. Charitný dom Jozefa Machalu, Paričovská 2745/116, 075 01 Trebišov
5. **Spoločný slovník obstarávania (CPV):** 15810000-9, 15811100-7, 15811200-8, 15813000-0, 15812100-4
6. **Spôsob vzniku záväzku**:

S víťazným uchádzačom bude uzatvorená rámcová dohoda, ktorá je prílohou tejto výzvy. Rámcová dohoda bude uzatvorená na obdobie od **1.4.2022** **do** **31.3.2023**, resp. do vyčerpania celkovej sumy uvedenej v rámcovej dohode.

1. **Platobné podmienky**

Verejný obstarávateľ neposkytuje preddavky. Financovanie sa bude vykonávať formou bezhotovostného platobného styku na základe faktúry so splatnosťou **min. 14 dní** od poskytnutia riadneho plnenia.

1. **Podmienky účasti:**

 Uchádzač, ktorý predloží ponuku musí spĺňať podmienku účasti podľa §32 ods.1 písm. e), teda **musí byť oprávnený dodávať tovar, resp. poskytovať službu** súvisiacu s predmetom zákazky. Danú skutočnosť preukáže víťazný uchádzač pred podpisom zmluvy, a to predložením kópie dokladu o oprávnení dodávať tovar, resp. poskytovať službu.

Uchádzač predloží v ponuke čestné vyhlásenie (**Príloha č. 2** tejto výzvy), že nemá uložený zákaz účasti vo verejnom obstarávaní.

1. **Spôsob určenia ceny:**

Ak je uchádzač platiteľ DPH, navrhovanú cenu tovaru uvedie v zložení:

* navrhovaná cena bez DPH v EUR,
* sadzba DPH a výška DPH v EUR,
* navrhovaná cena vrátane DPH v EUR.

Ak uchádzač nie je platiteľom DPH, uvedie navrhovanú cenu celkom bez DPH. Na skutočnosť, že nie je platiteľom DPH v ponuke upozorní.

1. **Obsah ponuky:**

Predložená ponuka musí obsahovať:

1. **Návrh rámcovej dohody**, doplnený o údaje týkajúce sa uchádzača, vrátane kompletne vyplnenej Prílohy č.1. Kompletný návrh zmluvy musí byť podpísaný osobou oprávnenou konať v mene uchádzača
2. **Čestné vyhlásenie uchádzača –** Príloha č. 2 tejto výzvy
3. **Spôsob predloženia ponuky a lehota na predkladanie ponúk:**

Ponuka so všetkými náležitosťami uvedenými v bode 10 tejto výzvy sa predkladá e- mailom na adresu jana.durkaiova@gmail.com najneskôr do **15.03.2022 do 13:00 hod.**

1. **Kritérium na vyhodnotenie ponúk:**

Kritérium na vyhodnotenie ponúk je **najnižšia cena v EUR s DPH** za celý predmet zákazky.

1. **Otváranie a vyhodnotenie ponúk:**

 Cenové ponuky budú vyhodnotené dňa 15.03.2022 o 14.00 hod.

1. **Ostatné informácie:**
* Uchádzač predloží ponuku v slovenskom jazyku
* Všetky výdavky spojené s prípravou a predložením cenovej ponuky znáša výhradne uchádzač bez finančného nároku voči verejnému obstarávateľovi
* Všetkým uchádzačom, ktorí predložia ponuku v lehote na predkladanie ponúk bude e-mailom zaslané oznámenie o výsledku vyhodnotenia ponúk.
* V prípade, že úspešný uchádzač odstúpi od svojej ponuky, verejný obstarávateľ môže uzavrieť zmluvu s uchádzačom, ktorý sa umiestnil ako ďalší v poradí.
* Verejný obstarávateľ si vyhradzuje právo zrušiť vyhlásený postup verejného obstarávania v zmysle § 57 zák. č. 343/2015 ZVO.
1. Dátum zverejnenia výzvy na stránke [www.teresa-benedicta.sk](http://www.teresa-benedicta.sk): 07.03.2022

V Michalovciach, dňa 07.03.2022

 PhDr. Peter Novysedlák, PhD.

 prezident OZTB

Prílohy:

Príloha č.1: Cenová ponuka

Príloha č.2: Čestné vyhlásenie uchádzača

Návrh rámcovej dohody

**Príloha č.1**

  **(Identifikačné údaje uchádzača)** *(vyplní uchádzač)*

**......................................................................................................................................................**

 **Cenová ponuka na predmet zákazky:**

 ***„Chlieb a pekárenské výrobky“***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov tovaru**  | **m.j** | **Predpokladaný odber** | **Cena za m.j. v € bez DPH** | **Sadzba DPH 10%, 20%** | **Cena za m.j. v € s DPH** | **Cena spolu bez DPH**  | **Cena spolu s DPH** |
| 1 | Rožok biely obyčajný min. 40 - 50 g  | ks | **38000** |   |   |   |   |   |
| 2 | Grahamový rožok min. 45 - 50 g  | ks | **15250** |   |   |   |   |   |
| 3 | Cereálne pečivo plnené lekvárom ( rolka, pľundra) 70g | ks | **1800** |   |   |   |   |   |
| 4 | Grahamové pečivo (zrno, pletenka) 50g  | ks | **350** |   |   |   |   |   |
| 5 | Chlieb pšenično-ražný tmavý krájaný 900 g | ks | **9700** |   |   |   |   |   |
| 6 | Biely koláč krájaný min. 450 - 500g | ks | **500** |   |   |   |   |   |
| 7 | Sendvič - veka krájaná min. 300-350 g | ks | **60** |   |   |   |   |   |
| 8 | Vianočka krájaná min. 350 - 400 g | ks | **800** |   |   |   |   |   |
| 9 | Lupačka malá (makovka ,sladký rožok) min. 50 - 80 g  | ks | **400** |   |   |   |   |   |
| 10 | Pečené buchty s rôznou náplňou min. 50 - 60 g  | ks | **450** |   |   |   |   |   |
| 11 | Mini závin kysnutý - rôzne náplne min. 100-120g  | ks | **400** |   |   |   |   |   |
| 12 | Šatôčka plnená s rôznou náplňou 70g  | ks | **900** |   |   |   |   |   |
| 13 | Slaninový rožok min. 50 -65 g  | ks | **400** |   |   |   |   |   |
| 14 | Sladký plnený rožok (pletenec), rôzna náplň, min.80 -100g | ks | **500** |   |   |   |   |   |
| 15 | Pľundrové pečivo - rôzne druhy, min. 70 -80 g  | ks | **800** |   |   |   |   |   |
| 16 | Sladké pečivo (smajlík, osie hniezdo ), min. 70- 80g | ks | **400** |   |   |   |   |   |
| 17 | Muffin rôzne druhy 60 g  | ks | **500** |   |   |   |   |   |
| 18 | Pečivo s kečupom a syrom (pizza rožok) min. 55 -100g  | ks | **900** |   |   |   |   |   |
| 19 | Sladké pečivo (taštička s jablkom, moravsky koláč) 80-100g | ks | **500** |   |   |   |   |   |
| 20 | Gapelsky koláč min.70-100 g | ks | **570** |   |   |   |   |   |
| 21 | Švajčiarka, trhanec so škoricou min. 80 g | ks  | **370** |   |   |   |   |   |
| 22 | Štrúdľa plnená s rôznou náplňou min. 80 -110 g  | ks | **480** |   |   |   |   |   |
| 23 | Pečivo s vanilkovým krémom (slimák) min.80 -100g  | ks | **600** |   |   |   |   |   |
| **SPOLU:** |   |   |

*\* Ak uchádzač nie je platiteľom DPH na Slovenku, vyčísľuje cenu v EUR bez DPH. Na skutočnosť, že nie je platiteľom DPH v ponuke upozorní.*

V..................................., dňa.................2022

 ..............................................

 Pečiatka, meno, priezvisko a podpis

 osoby zodpovednej za vypracovanie ponuky

**Príloha č. 2**

 **Čestné vyhlásenie uchádzača**

 (obchodné meno a sídlo/miesto podnikania uchádzača, IČO) *(vyplní uchádzač )*

 *..................................................................................................................................*

ako uchádzač, ktorý predložil cenovú ponuku na zákazku s nízkou hodnotou s názvom **„Chlieb a pekárenské výrobky“**

 **týmto čestne vyhlasujem, že**

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (§ 32 ods. 1 písm. f) zákona o verejnom obstarávaní).
* som nevyvíjal a nebudem vyvíjať voči žiadnej zainteresovanej osobe na strane verejného obstarávateľa v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov akékoľvek aktivity, ktoré by mohli viesť k zvýhodneniu nášho postavenia v predmetnom verejnom obstarávaní
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania
* že všetky poskytnuté informácie v tomto verejnom obstarávaní sú presné a pravdivé.

V..................................., dňa.................

 ...................................................

 Meno, priezvisko a podpis osoby

 oprávnenej konať v mene uchádzača

*Číslo zmluvy predávajúceho:*

*Číslo zmluvy kupujúceho:*

**Rámcová dohoda**

uzavretá podľa § 409 a nasl. Obchodného zákonníka v znení neskorších predpisov,

zák. č. 18/1996 Z. z. o cenách v znení neskorších predpisov

a § 11 zák. č. 343/2015 Z.z. o verejnom obstarávaní a o zmene a doplnení niektorých zákonov

  **I.**

 **Zmluvné strany**

**Predávajúci:** ....................................................................

 Sídlo: ....................................................................

 Zastúpený konateľom: ....................................................................

IČO: ....................................................................

 IČ DPH: ....................................................................

Bankové spojenie: ....................................................................

 IBAN: ....................................................................

Kontaktná osoba: ....................................................................

Telefón: ....................................................................

e-mail: ....................................................................

Registrácia: ....................................................................

(ďalej ako predávajúci)

 **a**

**Kupujúci:**  **Teresa Benedicta,** občianske združenie

Sídlo: Námestie Jána Pavla II. 6073/7, 07101 Michalovce

IČO: 31313680

DIČ: 2021510304

Bankové spojenie: VÚB a.s.

IBAN: SK0502000000001673495655

Štatutárny orgán: PhDr. Peter Novysedlák, PhD.

Kontaktná osoba: Ing. Jana Durkaiová, ekonómka

Telefón: 056/6433509

e-mail: jana.durkaiova@gmail.com

 Registrácia: MV SR, VVS/1-900/90-16870

(ďalej ako kupujúci)

 **Východiskové podklady**

Táto rámcová dohoda sa uzatvára s úspešným uchádzačom na základe výsledku verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

  **II.**

 **Predmet dohody**

1. Predmetom tejto Rámcovej dohody je pravidelné dodávanie tovaru – **Chleba a pekárenských výrobkov** podľa špecifikácie v **Prílohe č. 1** tejto zmluvy, v kvalite podľa platných noriem na miesto dodania kupujúceho.
2. Dodávky tovaru budú realizované na základe pravidelných objednávok v množstve podľa aktuálnych potrieb kupujúceho.

 **III.**

 **Termín a miesto plnenia**

1. Predávajúci sa zaväzuje dodávať tovar priebežne počas platnosti tejto Rámcovej dohody alebo do vyčerpania finančného limitu Rámcovej dohody na základe objednávok kupujúceho.
2. **Miesto plnenia:**
3. Charitný dom prof. Hlaváča, Námestie Jána Pavla II. 6073/7, 071 01 Michalovce

 2 Charitný dom Eriky Jakabovej, M. R. Štefánika 342/76, 076 22 Vojčice

3 Charitný dom J. Machalu, Paričovská 2745/116, 075 01 Trebišov

1. Lehota dodania je v čase od 5,30 hod do 7,30 hod alebo bude spresnená podľa požiadavky kupujúceho v objednávke
2. Objednávku možno vystaviť písomne, telefonicky alebo e-mailom.

 **IV.**

 **Dodacie podmienky**

1. Predávajúci zabezpečí na základe objednávok dodanie tovaru, ktorý musí byť v zhode s názvom predmetu zákazky, ktorý je certifikovaný a schválený na dovoz a predaj v Slovenskej republike a vyhovuje platným medzinárodným normám, TN a všeobecne záväzným právnym predpisom Slovenskej republiky.
2. Celkové množstvá sú uvedené ako predpokladané, kupujúci si vyhradzuje právo zmeniť zazmluvnené množstvo tovaru (zvýšiť alebo znížiť) v závislosti od reálnej potreby kupujúceho pri zachovaní jednotkových cien uvedených v rámcovej dohode. Kupujúci je oprávnený neodobrať celkové predpokladané množstvo tovaru uvedeného v tejto rámcovej dohode.
3. Kupujúci po vzájomnej dohode môže objednať aj iný druh výrobkov, ktorý nie je určený v predpokladanom množstve a sortimente, jeho cena sa určí na základe ceny uvedenej v oficiálnom cenníku dodávateľa platnom ku dňu zadania objednávky. Predávajúci poskytne na tovary uvedené v oficiálnom cenníku zľavu vo výške min. 5%.
4. Odovzdanie tovaru kupujúcemu bude realizované povereným zástupcom predávajúceho na základe dodacích listov v mieste plnenia v dohodnutom termíne, čase a množstvách.
5. Pri dodaní tovaru predávajúci zabezpečí kupujúcemu odovzdanie dokladov potrebných na prevzatie a užívanie tovaru.
6. Predávajúci sa zaväzuje zabezpečiť, že kupujúci potvrdí prevzatie tovaru podpísaním dodacieho listu. Dodací list je podkladom pre vystavenie faktúry.
7. V prípade, že faktúra bude slúžiť aj ako dodací list, je potrebné vyhotoviť ju v dvoch vyhotoveniach, ktoré budú mať platnosť originálu a ktoré musia byť potvrdené podpisom a pečiatkou.

 **V.**

 **Kúpna cena**

1. Kúpna cena tovaru je stanovená dohodou zmluvných strán v zmysle zákona NR SR č. 18/1996 Zb.z. o cenách v znení neskorších predpisov a vyhláškou č. 87/1996 Z. z. v znení neskorších predpisov, ktorou sa vykonáva zákon o cenách
2. Kúpna cena tovaru podľa jednotlivých druhov tovaru je uvedená v **Prílohe č. 1** tejto Rámcovej dohody, kde je v tabuľke uvedená jednotková cena, predpokladané množstvo odberu tovaru za 12 mesiacov a cena. Celková cena za predpokladané množstvo tovaru predstavuje:

 Cena bez DPH: .................. EUR

 DPH vo výške 10%: ...................EUR

 DPH vo výške 20% : ...................EUR

 **Cena s DPH: ......................EUR**

Slovom: (cena s DPH)................................................................................................

1. Kúpna cena je platná počas celej platnosti zmluvného vzťahu a sú v nej zahrnuté všetky náklady uchádzača vrátane balenia, manipulácie a dopravy na miesto dodania podľa článku III. bod 2 tejto dohody.
2. Prechodné, resp. sezónne zníženie cien tovarov môže predávajúci vykonávať bez prerokovania s kupujúcim a môžu byť priamo fakturované v sezónne nižších cenách.

 **VI.**

 **Platobné podmienky**

1. Predávajúcemu vzniká právo na fakturáciu dohodnutej kúpnej ceny dňom dodávky tovaru na základe objednávky a podpísaním dodacieho listu kupujúcim.
2. Faktúry sú splatné do 30 dní odo dňa ich vystavenia. Ak faktúra nebude obsahovať náležitosti daňového dokladu, kupujúci má právo vrátiť faktúru predávajúcemu na prepracovanie alebo vysvetlenie. Po doručení opravenej faktúry začne plynúť nová lehota splatnosti faktúry.
3. Predávajúci sa zaväzuje, že faktúry budú obsahovať všetky stanovené náležitosti daňového dokladu. Predávajúci sa zaväzuje zaslať kupujúcemu faktúru – daňový doklad v dvoch vyhotoveniach s pripojeným dodacím listom potvrdzujúcim prevzatie tovaru kupujúcim.
4. Spôsob platenia bude realizovaný v EUR bezhotovostným platobným stykom. Kupujúci neposkytne preddavok.

 **VII.**

 **Práva a povinnosti zmluvných strán**

 **Predávajúci je povinný:**

1. Potvrdiť prijatú objednávku, ktorú kupujúci zašle na e-mailovú adresu predávajúceho
2. Dodávať tovar kupujúcemu v bezchybnom stave a kvalite, v požadovanom rozsahu a množstve spresnenom v objednávke na miesto dodania určené kupujúcim, čo kupujúci potvrdí podpísaním dodacieho listu.
3. Používať na prepravu tovaru také dopravné prostriedky, ktoré nepriaznivo neovplyvňujú jeho kvalitu a spĺňajú požiadavky Potravinového kódexu SR na prepravu výrobkov týkajúcich sa predmetu zákazky

**Kupujúci je povinný:**

1. Požadované dodávky objednať formou písomnej či telefonickej objednávky, ktorú doručí predávajúcemu najneskôr 24 hodín pred rozvozom.
2. Zaplatiť predávajúcemu kúpnu cenu v dohodnutej lehote splatnosti.

 **VIII**

**Zmluvné pokuty**

* + - 1. V prípade omeškania predávajúceho s dodaním tovaru môže kupujúci požadovať od predávajúceho zmluvnú pokutu vo výške 0,05 % z hodnoty nedodaného tovaru (vrátane DPH) za každý začatý deň omeškania.
			2. V prípade omeškania kupujúceho so zaplatením kúpnej ceny môže predávajúci požadovať od kupujúceho zmluvnú pokutu vo výške 0,05 % z dlžnej sumy (vrátane DPH) za každý začatý deň omeškania. Predávajúci v tomto prípade už nebude požadovať od kupujúceho zaplatenie úrokov z omeškania.

 **IX.**

 **Záruka a zodpovednosť za chyby tovaru**

1. Predávajúci sa zaväzuje dodať tovar v množstve, akosti a v prevedení podľa podmienok dohodnutých v tejto dohode.
2. Predávajúci sa zaväzuje, že tovar v čase odovzdania má a počas stanovenej doby bude mať vlastnosti stanovené technickými parametrami a TN
3. Predávajúci zodpovedá za kvalitu dodávaných tovarov, vrátane skrytých chýb tovaru.
4. Záručná doba na tovar, ktorý kupujúci kúpi od predávajúceho, bude vyznačená podľa platných noriem na tovare a zároveň v dodacom liste.
5. Predávajúci sa zaväzuje dodržať záručnú dobu stanovenú výrobcom, ktorá bude vyznačená na obale, tak aby bolo možné odkontrolovať **dodržiavanie neprekročenia prvej tretiny doby spotreby** v čase dodania.
6. Kupujúci je povinný oznámiť prípadné kvalitatívne alebo kvantitatívne chyby tovaru predávajúcemu bez zbytočného odkladu po ich zistení, najneskôr do konca záručnej doby poskytnutej predávajúcim.
7. Predávajúci sa zaväzuje, že chybu predmetného tovaru posúdi a následne bezplatne odstráni alebo dodá nový nezávadný tovar v lehote dohodnutej s kupujúcim, najneskôr však do 48 hodín od uznania reklamácie.

 **X.**

 **Trvanie a ukončenie dohody**

1. Rámcová dohoda sa uzatvára na obdobie od **1.4.2022** do **31.3.2023** alebo do **vyčerpania finančného limitu** uvedeného v článku V.tejto Rámcovej dohody, v závislosti od toho, ktorý skutok nastane skôr.
2. Každá zo zmluvných strán môže aj pred uplynutím dojednanej doby Rámcovú dohodu kedykoľvek vypovedať aj bez udania dôvodu, a to písomnou výpoveďou s jednomesačnou výpovednou lehotou, ktorá začne plynúť od prvého dňa mesiaca nasledujúceho po doručení výpovede druhej zmluvnej strane. Rámcovú dohodu je možné ukončiť aj vzájomnou dohodou zmluvných strán.
3. V prípade podstatného alebo opakovaného porušenia povinností vyplývajúcich z tejto Rámcovej dohody, oprávnená strana môže **okamžite písomne odstúpiť** od tejto Rámcovej dohody s účinnosťou odo dňa doručenia oznámenia o odstúpení druhej zmluvnej strane.

 **XI.**

 **Záverečné ustanovenia**

1. Rámcovú dohodu je možné dopĺňať len formou písomných dodatkov, odsúhlasených oboma zmluvnými stranami.
2. Táto Rámcová dohoda nadobúda platnosť dňom podpísania oboma zmluvnými stranami.
3. Na právne vzťahy zmluvných strán, ktoré nie sú upravené touto Rámcovou dohodou sa v plnom rozsahu vzťahujú príslušné ustanovenia Obchodného zákonníka
4. Neoddeliteľnou súčasťou tejto Rámcovej dohody je **Príloha č. 1**
5. Zmluvné strany svojim podpisom potvrdzujú, že sa s obsahom Rámcovej dohody riadne oboznámili, porozumeli všetkým jej ustanoveniam a s obsahom súhlasia
6. Rámcová dohoda je vyhotovená v dvoch origináloch, z ktorých po podpísaní dostane kupujúci aj predávajúci jedno vyhotovenie.

 V .................................., dňa................ V Michalovciach, dňa..................

 Za predávajúceho: Za kupujúceho:

 PhDr. Peter Novysedlák, PhD.

 štatutárny zástupca OZTB